CELEX: C2004/284/52
Language: da
Date: 2004-11-20 00:00:00
Title: Sag T-377/04: Sag anlagt den 16. september 2004 af Bart Nijs mod Den Europæiske Revisionsret

20.11.2004   
            
            
               DA
            
            
               Den Europæiske Unions Tidende
            
            
               C 284/26
            
         Sag anlagt den 16. september 2004 af Bart Nijs mod Den Europæiske Revisionsret
   (Sag T-377/04)
   (2004/C 284/52)
   Processprog: fransk
   Ved De Europæiske Fællesskabers Ret i Første Instans er der den 16. september 2004 anlagt sag mod Den Europæiske Revisionsret af Bart Nijs, Bereldange (Luxembourg), ved avocat Fränk Rollinger, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Annullation af den af Revisionsretten i forbindelse med forfremmelsesåret 2003 trufne afgørelse om ikke at forfremme sagsøgeren til lønklassen som sprogrevisor (i 2003: LA5).
            
         Søgsmålsgrunde og væsentligste argumenter:
   Sagsøgeren har til støtte for søgsmålet gjort gældende, at Revisionsretten i forbindelse med det pågældende forfremmelsesår foretog en sammenligning af ansøgerne uden at tage hensyn til alle de oplysninger, som kunne danne grundlag for dens afgørelse, og uden at forholde sig upartisk, ligesom sammenligningen skete på et ulige grundlag, uden hensyntagen til tjenestens interesse og på grundlag af oplysningsskilder, som ikke kan sammenlignes og som angiveligt stammer fra en eneste revisor, hvis faglige kvalifikationer sagsøgeren betvivler.